Quines entitats apareixen en aquest text?
Lena Paüls i Obré (Reus, Baix Camp, Catalunya, 15 de febrer de 1952) és una escriptora i filòloga catalana. Ha publicat narrativa, poesia i assaig, tant en suport tradicional com digital. Llicenciada en filologia catalana per la Universitat de Barcelona. Ha estat professora de llengua i cultura catalanes de cursos de reciclatge i de l'administració pública. Ha fet d'assessora lingüística i correctora d'estil de diverses empreses publicitàries. Ha investigat sobre les possibilitats de les aplicacions didàctiques de la publicitat i n'imparteix cursos adreçats al professorat de secundària. És autora de diverses guies de lectura i de la documentació per a l'elaboració de les pàgines web de diversos escriptors catalans com Josep M. Espinàs, Jesús Moncada, Víctor Mora Pujadas, Sergi Pàmies, Ferran Torrent, Isabel-Clara Simó, Miquel de Palol i Felip, Carme Riera i Baltasar Porcel, entre altres. Dirigeix la publicació «Cornabou Revista Digital de Literatura Infantil i Juvenil» i coordina el Gabinet de Comunicació Escac, amb seu a Barcelona. Ha rebut el premi d'assaig Francesc Vila (1994) per un estudi sobre l'obra de Marià Manent, els premis de narrativa Ciutat d'Eivissa (2002), Goleta i Bergantí del Masnou (2002), La Mar de Lletres de Calafell (2003), el premi de poesia Viola d'Argent dels Jocs Florals de Barcelona (2003), el premi de narrativa breu de Sant Pere de Ribes (2005), el premi Frederica Montseny de narrativa (2007), el premi dels Jocs Florals de Les Corts de Barcelona (2007), el premi Àncora de poesia (2007), el premi Mercè Llimona de contes (2008), el premi Llavor de Lletres de creació literària (2008), la distinció The White Ravens, de la Internationale Jugendbibliothek de Munic (2010), premi Lletres al Comerç de relat breu (2018) i premi Poesia Vallès Oriental (2019).
Lena Paüls i Obré : artista_o_autor, Reus : Entitat_Geopolítica, Baix Camp : Entitat_Geopolítica, Catalunya : Entitat_Geopolítica, Universitat de Barcelona : educació, Josep M. Espinàs : artista_o_autor, Jesús Moncada : artista_o_autor, Víctor Mora Pujadas : artista_o_autor, Sergi Pàmies : artista_o_autor, Ferran Torrent : artista_o_autor, Isabel-Clara Simó : artista_o_autor, Miquel de Palol i Felip : artista_o_autor, Carme Riera : artista_o_autor, Baltasar Porcel : artista_o_autor, Cornabou Revista Digital de Literatura Infantil i Juvenil : mitjans_massius, Gabinet de Comunicació Escac : organització, Barcelona : Entitat_Geopolítica, Marià Manent : artista_o_autor, Jocs Florals : esdeveniment, Les Corts : Entitat_Geopolítica, Internationale Jugendbibliothek : edifici, Munic : Entitat_Geopolítica